Sharpeville deur Enso | Bydraes | Woes - Kreatiewe platform vir Afrikaans
Enso Premium+ Lid
Datum gepubliseer: 16 Jun 2014
Was dit die sap van jeugdige voorvarentheid
wat in jul are vloei?
Was dit die “Genoeg is genoeg” slagspreuke
wat in jul koppe broei
Wie het julle ‘n oorlogmasjien gemaak
wat trots sou sê as een sterf
maak dit nie saak
daar was tien ander wat in sy plek sou veg
Ons sal aanhou veg
vir die meerderheid se reg
Ons sal vat wat ons wil
sonder enige verwyt
As ons ouers nie wil opstaan
en vir ons vryheid veg
Sal on kinders onsself gee
en veg vir ons reg
O my God hoe lank nog
hierdie bittere oorlog?
Wat moet ons nog opoffer
vir hierdie stryd?
Watter losprys moet ons nog betaal
vir ons vryheid?
Gewapen met klippe en stokke kan niks hul keer
Die drukpot het oopgebars die jeug is buite beheer
Jillende gillende massas kom soos ‘n mamba aangeseil
Jeug met haat in hul harte wat op die polisiestasie afpeil
Jeug en gereg maak reg om te veg
Niks sou hul keer nie want wat reg is is reg
Die polisie se eis om om te draai val op dowe ore
want om draai is om jou kamerade te verraai dan is die styd verlore
Die swart slang seil al nader oor die rant se kant
Wag eers moenie skiet nie sê ons kommandant
Traangas word met klippe beantwoord
In die oë van die aanstormende jeug is moord
Jongmense van beide oorloë
kyk mekaar vas in die oë
haat word met paniek begroet
Kinders moet met hul lewens boet
Wanneer die eerste skote knal
Die eerste slagoffer val
sterf daar ook ‘n grenssoldaat
in die arms van sy maat
O my God hoe lank nog?
Die bittere haat?
Al die verwyte?
Hoe lank moet ons nog toekyk
hoe ons jong boompies val?
Hoe hul uitgedun word
met geweerskoot se knal?
moet ons jeug se wonde bloei?
hoe ons mooiste-mooi lelies
in die kerkhof groei?
Lees ander gedigte deur Enso
Ek sidder me tdie terugblik en bid op 'n toekoms vir die jeug van more en oormore. Maar ek het troos in die wete: God bly in beheer!!!
'n Besonderse stukkie werk!
5 jaar 8 maande 1 dag 8 ure oud
sjoe ek is hoendervleis by die lees van hierdie absolute puik gedig!!!! Ja ongelukkig is die hartseer dat die kookpot steeds kook en woel.. die stoompot se deksel is so naby afskiet (onnodige haat????)... Jou slotvers is baie goed en diep!!!.. dankie ook vir die mooi fotos
5 jaar 8 maande 5 dae 10 ure oud
WOW!! dis fantasties mooi geskryf en baie goed ook.
5 jaar 8 maande 6 dae 5 ure oud
Uitstekend gepen. Sal dit ooit stop, hierdie haat, nyd en afguns?
5 jaar 8 maande 6 dae 7 ure oud
Pragtige gedig hierdie, Enso. Dis hartseer dat ons jeug so aangedryf word deur haat en vuur. Ek dink nie dit sal ooit stop nie. Die grootste oorsaak van oorlog is afguns en gierigheid. Die een gun nie die ander enigiets nie.
5 jaar 8 maande 6 dae 16 ure oud
dit is regtig goed gepen.
En jou rym is baie goed.
JOu rym is n voorbeeld vir die nuwe en jong digters hier..en ook vir my van die meer ervare en ouer digters.
all and all: well done
5 jaar 8 maande 1 week 5 ure oud
Die voortvarendheid van die jeug darem. Dis net jammer dat die geskiedenis op so 'n manier geskryf moes word.
5 jaar 8 maande 1 week 6 ure oud
Sjoe, Enso...goeie werk hierdie. Hoe lank nog?...dis die hartseer vraag...Ek hoop tog altyd so ons kan oplossings vind..
5 jaar 8 maande 1 week 8 ure oud
Hartseer Die dood Kinders Politiek Pyn Wanhoop